Нұрқожа Аралбекұлы Қайпанов

Нұрқожа Аралбекұлы Қайпанов (1998 жылы 21 маусым, Қызылорда облысы, Қазақстан) — Қазақстанның еркін күрес шебері, әлем чемпионы (2024), бірнеше мәрте Азия чемпионы. Солтүстік Қазақстан облысының атынан сынға түседі. 

 Спорттық мансабы 
2018 жылы 70 кг салмақ дәрежесінде жастар арасындағы Азия чемпионатында қола жүлдегер атанды.

2019 жылы 70 кг салмақ дәрежесінде Азия чемпионы болды.

2019 жылы әлем чемпионатында финалда ресейлік балуан Давид Баевке есе жіберді.

2021 жылы 74 кг салмақ дәрежесінде Азия чемпионы атанды.

2021 жылы Қайпанов Азия чемпионатында 74 кг салмақ дәрежесінде екінші рет чемпион атанды. Бірақ сол жылы өткен әлем чемпионатында алғашқы айналымда Иран спортшысына 0:12 есебімен ұтылып, нәтижесінде жарысты 29-орынмен аяқтады.

2023 жылы VI жазғы Спартакиадада (Қазақстан чемпионатында) жартылай финалда Дархан Есенғалиге ұтылды. Қола медаль үшін өткен белдесуде Қанат Мусабековке жол берді.

2023 жылдың қыркүйегінде Белградта өткен лицензиялық әлем чемпионатында 1/8 финалда америкалық Кайл Дейкке, ал жұбаныш белдесуінде жапондық Даити Такатаниге ұтылып, Париждегі Олимпиада ойындарына жолдама алудан тыс қалды.

2024 жылы сәуір айында Бішкекте өткен лицензиялық турнирде Қайпанов тағы бір мүмкіндік алды, бірақ жартылай финалда ирандық Йонес Эмамишоғайға 0:11 есебімен жеңіліп, Парижге жолдама алу мүмкіндігін жіберіп алды. 

2024 жылы 70 кг салмақ дәрежесінде әлем чемпионы атанды. 

2024 жылы қыркүйек айында Тирон қаласында (Албания) өткен әлем чемпионатында Қайпанов тағы бір тарихи жетістікке жетті. Финалда 70 кг салмақ дәрежесінде жапондық Есиносукэ Аоягимен белдесіп, 5:3 есебімен жеңіске жетті. Жапондық балуан UWW рейтингісінде 4-ші орында болса, Қайпанов 21-ші орында еді, алайда бұл айырмашылық қазақ балуанының жеңісіне кедергі келтірмеді. 

Бұл жеңіс Қайпановты әлем чемпионы етті және Қазақстанның еркін күрес тарихындағы екінші әлем чемпионы ретінде тарихта қалдырды. Қазақстанның еркін күрес тарихында Қайпановтың есімі екінші әлем чемпионы ретінде алтын әріптермен жазылды. Алғашқы алтын медальді 2023 жылы Ризабек Айтмұхан 92 кг салмақта жеңіп алған болатын.

 Отбасы 
 әйелі Марина Қайпанова-Седнева.

 Дереккөздер 

Санат:Қазақстан спорт шеберлері
Санат:Еркін күрестен Қазақстан чемпиондары
Санат:Күрестен әлем чемпиондары
Санат:Алфавит бойынша балуандар
Санат:Қазақстан балуандары